Fideo o wrthrych hyperboloid a gynlluniwyd gan George W. Hart) wedi'i wneud o Asid Polylactic PLA drwy ddefnyddio argraffydd RepRap "Prusa Mendel" 3D.
Defnyddiwyd y term 'Gwydd 3D' yn hytrach nag 'Argraffydd 3D', mewn erthygl yn *Y Cymro* ar 18 Mehefin 1969.
**Argraffu 3D** yw'r broses o greu gwrthrych 3 dimensiwn solad o unrhyw siap allan o fodel digidol. Ychwanegir haenau o ddefnydd nes ffurfio'r siap a gynlluniwyd ar gyfrifiadur. Y gwahaniaeth pennaf rhwng y math hwn o argraffu a'r dull confensiynol yw fod argraffu 3D yn ychwanegu defnydd tra bod argraffu traddodiadol yn tynnu defnydd drwy ei dorri neu ei ddrilio. Mae'r argraffydd 3D yn fath o robot diwydiannol syml wedi'i reoli gan gyfrifiadur.

Crewyd yr argraffydd 3D cyntaf ym 1984 gan Chuck Hull o gwmni *3D Systems Corp*. Cymhwyswyd argraffu 3D ar y cychwyn ar gyfer prototeip ar ddechrau'r 1980au ac er y sylweddolwyd cryfder a photensial y dull hwn fe gymerodd sawl degawd i gael y dechnoleg yn ei lle; cychwynwyd mas-gynhyrchu nwyddau yn y 2010au pan welwyd llawer o argraffyddion AM yn cael eu gwerthu am brisiau gymharol isel. Yn ôl Wohlers Associates roedd y farchnad ar eu cyfer yn werth $2.2 biliwn ledled y byd yn 2012 - 29% yn uwch nag amcangyfrif y flwyddyn flaenorol.

Defnyddir cynnyrch wedi'u creu drwy argraffyddion 3D mewn pensaerniaeth, cynllunio diwydiannol, ceir, awyrenau, y fyddin, deintyddiaeth, dillad, addysg, bwyd a llawer iawn o feysydd eraill. Mae Grŵp Cymwysiadau Meddygol Prifysgol Fetropolitan Caerdydd yn defnyddio'r dechneg i adeiladau prostheses.

O fewn diwydiant, mae cynllunwyr a gwneuthurwyr yn defnyddio math sy'n uno'r ddau ddull o dynnu ac ychwanegu haenau gydag un peiriant. O ddefnyddio cod agored credir fod potesial aruthrol i'r cwsmer safio arian drwy greu ei gyfarpar ei hun yn hytrach na thalu amdano i drydydd person ac am gost cludiant.

Cyfeiriadau
-----------

1. ↑  "*3D Printer Technology – Animation of layering*". Create It Real. Cyrchwyd 2012-01-31.
2. ↑  "*3D Printing: What You Need to Know*". PCMag.com. Archifwyd o'r gwreiddiol ar 2017-03-08. Cyrchwyd 2013-10-30.
3. ↑  Sherman, Lilli Manolis. "*3D Printers Lead Growth of Rapid Prototyping (Plastics Technology, August 2004)*". Archifwyd o'r gwreiddiol ar 2010-01-23. Cyrchwyd 2012-01-31.
4. ↑  "*3D printing: 3D printing scales up*". The Economist. 2013-09-07. Cyrchwyd 2013-10-30.
5. ↑  ISSUU "Horizons". Adalwyd 1 Mehefin 2014
6. ↑  BBC News "Pioneering 3D printing reshapes patient's face in Wales", 12 Mawrth 2014. Adalwyd 1 Mehefin 2014
7. ↑  Zelinski, Peter (2013-11-08), "*Hybrid machine combines milling and additive manufacturing*", *Modern Machine Shop*, adalwyd 2014-06-02.
8. ↑  Zelinski, Peter (2014-02-21), "*The capacity to build 3D metal forms is a retrofittable option for subtractive CNC machine tools*", *Modern Machine Shop Additive Manufacturing supplement*, adalwyd 2014-06-02.
9. ↑  Kelly, Heather (31 Gorffennaf 2013). "Study: At-home 3D printing could save consumers 'thousands'". CNN.
10. ↑  doi:10.1016/j.mechatronics.2013.06.002  
This citation will be automatically completed in the next few minutes. You can jump the queue or expand by hand

Cysylltiadau allanol
--------------------

* Gwefan yr Amgueddfa Gwyddoniaeth, Llundain